今夜一丁:橘瑪麗 日俄混血癡女
人生有幾多個十年!AV女優又有幾多個能夠喺如此競爭激烈嘅行業當中,可以活躍足足10個年頭咁耐呢?的確,現役AV女優有唔少能夠憑實力奮鬥10年,好似愈來愈索嘅橘瑪麗就係其中之一喇!
高挑好波
喺日本AV界,能夠成為一間AV廠嘅專屬女優,就足以證明呢位女優嘅質素相當優秀。咁又係咪代表其他自由身女優質素不濟呢?當然唔係喇!好似AV天后波多野結衣、大槻響呢兩位出道逾10年嘅女優都係自由身,而佢哋嘅美貌、身材以及實力絕對係有目共睹。至於同呢兩位天后相當老友嘅橘瑪麗,唔經唔覺亦出道咗10年,但係佢唔單止冇捱殘走樣,反而保養得宜,愈來愈索添!
除咗面孔綺麗美艷迷人,兼多咗份女人味之外,橘瑪麗因為勤力做運動Keep Fit,成功減掉10公斤,令擁有5呎6吋高挑身材嘅佢,體態顯得更婀娜纖巧!好彩嘅係麗妹減肥有道,瘦身唔瘦波,上圍對G奶依然極有睇頭,表面仲出現青筋添,吸睛度拍得住AV界超絕品伊藤美雪呀!
多線發展
橘瑪麗之所以生得又高挑又大波,相信同佢嘅血統有關,皆因佢係一名日俄混血兒,難怪散發出一股獨特氣質啦!佢早喺2014年投身AV女優行列,以豐滿火辣身材吸盡AV迷目光,一路演出落嚟,除咗身材愈來愈弗,亦能夠將狂野放蕩嘅癡女風格發揮得淋漓盡致,同時扮演可憐角色亦令人我見猶憐,演技十分出色!
除咗拍AV,橘瑪麗嘅發展路線亦相當多,喺2018年加入成員包括有真木今日子等AV女優嘅女子組合「GinGin Girls」,2023年又同沖田杏梨、乙愛麗絲以及佐山愛組成女團「Black Diamond」,此外,佢亦不時喺淺草嘅夜店擔任DJ捽碟。而最近佢就忙於出席活動同粉絲慶祝出道10周年,喺訪問中,佢表示自出道之後,幾乎每年都向事務所講會考慮引退,不過講吓講吓咁就過咗10年,而始終冇引退嘅原因,都係全靠一眾粉絲對佢嘅熱情,仲話未來會繼續努力,以回報大家對佢嘅支持添!
Profile
年齡:30歲
身高:5呎6吋
三圍:33G-24-34
社交網站
橘瑪麗近期經常以女子組合「Black Diamond」成員身份四圍演出,大家想知道佢嚟緊會有咩表演,就要多啲留意其社交網嘅消息,同時亦可以睇到佢最近有咩新AV作品推出。
撰文:賢